ಲಸಿಕೆ ಪಡೆಯಿರಿ, ದೈತ್ಯನ ಜೊತೆ ಒಟ್ಟಿಗೆ ಹೋರಾಡೋಣ – ರಿತೇಶ್ ದೇಶ್‍ಮುಖ್

ಮುಂಬೈ: ಬಾಲಿವುಡ್ ಕ್ಯೂಟ್ ಕಪಲ್ ರಿತೇಶ್ ದೇಶ್‍ಮುಖ್ ಹಾಗೂ ಜೆನೆಲಿಯಾ ಡಿಸೋಜಾ ಸೋಮವಾರ ಕೋವಿಡ್-19 ಲಸಿಕೆಯನ್ನು ಪಡೆದುಕೊಂಡಿದ್ದಾರೆ.

ಈ ಕುರಿತಂತೆ ನಟ ರಿತೇಶ್ ದೇಶ್‍ಮುಖ್ ತಮ್ಮ ಇನ್‍ಸ್ಟಾಗ್ರಾಮ್ ಖಾತೆಯಲ್ಲಿ, ಲಸಿಕೆ ಪಡೆಯಿರಿ. ಈ ದೈತ್ಯನ ಜೊತೆ ಒಟ್ಟಿಗೆ ಹೋರಾಡೋಣ ಎಂದು ಕ್ಯಾಪ್ಷನ್ ಹಾಕಿಕೊಳ್ಳುವುದರ ಜೊತೆಗೆ ಲಸಿಕೆ ಪಡೆಯುತ್ತಿರುವ ಫೋಟೋವನ್ನು ಹಂಚಿಕೊಂಡಿದ್ದಾರೆ. ಪತ್ನಿ ಜೆನಿಲಿಯಾ ಕೂಡ ತಮ್ಮ ಇನ್‍ಸ್ಟಾಗ್ರಾಮ್ ಖಾತೆಯಲ್ಲಿ ಲಸಿಕೆ ಪಡೆಯುತ್ತಿರುವ ಫೋಟೋ ಹಾಕಿಕೊಂಡಿದ್ದು, ರಿತೇಶ್ ದೇಶ್‍ಮುಖ್ ಹಾಕಿಕೊಂಡಿರುವ ಕ್ಯಾಪ್ಷನ್‍ನನ್ನೇ ಹಾಕಿಕೊಂಡಿದ್ದಾರೆ.

View this post on Instagram

A post shared by Riteish Deshmukh (@riteishd)

ಈ ಮುನ್ನ ಅಮಿತಾಬ್ ಬಚ್ಚನ್, ಸಲ್ಮಾನ್ ಕಾನ್, ಸಂಜಯ್ ದತ್, ಹೇಮಾ ಮಾಲಿನಿ, ಮೋಹನ್ ಲಾಲ್, ಜೇತೆಂದ್ರ, ಕಮಲ್ ಹಾಸನ್, ನಾಗಾರ್ಜುನ್ ಸೇರಿದಂತೆ ಮುಂತಾದ ಸೆಲೆಬ್ರೆಟಿಗಳು ಲಸಿಕೆ ಸ್ವೀಕರಿಸಿದ್ದರು. ಇದೀಗ ಈ ಸಾಲಿಗೆ ರಿತೇಶ್ ದೇಶ್‍ಮುಖ್ ದಂಪತಿ ಕೂಡ ಸೇರ್ಪಡೆಯಾಗಿದ್ದಾರೆ.

View this post on Instagram

A post shared by Genelia Deshmukh (@geneliad)

ಇತ್ತೀಚೆಗೆ ನಟಿ ಕಂಗನಾ ರನೌತ್, ಅರ್ಜುನ್ ರಾಂಪಾಲ್, ಶಿಲ್ಪಾ ಶೆಟ್ಟಿ, ರಾಜ್ ಕುಂದ್ರಾ, ಅರ್ಜುನ್ ರಾಂಪಾಲ್ , ಮನೀಶ್ ಮಲ್ಹೋತ್ರಾ ಸೇರಿದಂತೆ ಹಲವಾರು ಬಾಲಿವುಡ್ ಮಂದಿಗೆ ಕೊರೊನಾ ಸೋಂಕು ತಗುಲಿತ್ತು.